Konstabel vas oor omkoopgeld | Maroela Media
Konstabel vas oor omkoopgeld
ŉ Polisieman wat glo omkoopgeld aanvaar het, is in hegtenis geneem nadat die beskuldigde wat glo die omkoopgeld betaal het ongelukkig was met die uiteinde van die saak.
Volgens die Valke het die polisiekonstabel ŉ saak van aanranding met die doel om ernstig te beseer ondersoek. ŉ Man is glo vroeër vandeesmaand deur sy vriendin met ŉ skerp voorwerp gesteek ná ’n rusie in Boitekong in Noordwes.
Die konstabel het glo die vriendin se ma genader en R500 geëis om die saak te laat “verdwyn”. Die geld is via Money Market aan die konstabel betaal. Intussen het die beskuldigde se kêrel vrywillig die saak teruggetrek.
Nadat die beskuldigde vrygelaat is, het sy uitgevind van die omkoopgeld wat haar ma glo betaal het en geëis dat die konstabel die geld moet terugbetaal.
Die saak is toe by die Valke aanhangig gemaak en die konstabel in hegtenis geneem. Hy het Donderdag in die Rustenburg-landdroshof verskyn en is met ’n waarskuwing vrygelaat.
Die saak is tot 1 April uitgestel.
Kommissie gaan US-taalbeleid ondersoek
“Haai jou stoute kabouter ,jy moet dit asseblief nie weer doen nie gehoor!!” Ja dis hoe die reg in hierdie land werk.Daai polisieman moes tronk toe gegaan het!